《拟左太冲咏史 其二》
清代·俞廷瑛

仗剑出门去，颇思立殊勋。十年不得志，归来事耕耘。

祇为入口不，敢辞四体勤。岁时斗酒会，即事多所欣。

有客谈朝市，掩耳不欲闻。俯视清流水，仰看寥天云。

作者简介：江苏吴县人，字小甫，一字筱甫。官浙江通判。工诗词。所著《琼华室词》，与邓嘉纯、宗山、边保枢、吴唐林等人词集合刻为《侯鲭词》。